ངོས་འཛིན་ཡོད་པའི་དཔེ་གཞིའི་ཕྱི་ལ་ཚུད་པའི་རྒྱུ་མཚན་གྱིས་ཚན་རིག་གི་བསམ་ཚུལ་ལས་ཕྱིར་འདོར་བའི་དཔེ་མཚོན་དུ་ཉི་མ་ལྟེ་དབུས་ཀྱི་ཉི་མའི་ཁྱིམ་རྒྱུད་དང་།གདོད་མའི་སྲོག་ཆགས་གཏུམ་དྲག་ཆེ་བའི་ནང་དུ་ཁྲག་དྲོན་མོ་ཅན་གྱི་ཁྱད་ཆོས་ལྡན་པ།ན་ཚའི་ཕྲ་སྲིན་གྱི་རྣམ་གཞགགླིང་ཆེན་ཁ་བྲལ་གྱི་རྣམ་གཞག་བཅས་ཚུད་ཡོད།དཔེར་ན།དུས་རབས་ཉི་ཤུའི་མགོ་སྟོད་དུ་ཨེལ་ཕེ་རེཌ་ཝེ་གྷེ་ནར་གྱིས་གླིང་ཆེན་འགུལ་སྐྱོད་ཀྱི་ལྟ་ཚུལ་འདོན་སྐབས་དེར་ཤེད་ཤུགས་དྲག་པོས་ངོས་ལེན་མི་བྱེད་པ་རེད།ཚན་རིག་པ་ཚོ་ཁོ་རང་ཚོའི་སྡེ་ཚན་བྱེ་བྲག་པའི་ནང་དུ་རྒྱུན་གཏན་སློབ་འཁྲིད་ཀྱི་ལམ་སྲོལ་ལས་འགལ་བའི་ལྟ་ཚུལ་དང་ལེན་བྱེད་རྒྱུའི་དྲ་སྒྲིག་མེད་པ་རེད།མཐའ་མཇུག་ཏུ་གླིང་ཆེན་གྱི་སྡེར་མ་ཇི་ལྟར་འགུལ་བར་འགྲེལ་བཤད་བྱས་པའི་ཆ་ལག་གྲུབ་ཚུལ་ལམ་རྣམ་གཞག་གི་གྲོས་གཞི་འདོན་པའི་ཐོག་ནས་སྤྱི་ལོ་༡༩༦༠འི་ནང་དུ་གླིང་ཆེན་འཕོ་འགྱུར་གྱི་འདོད་ཚུལ་དེ་ངོས་ལེན་བྱུང་བ་རེད།༼ཧོ་ལེམ་༡༩༧༥དང་མི་ནར་ཌེ་༡༩༨༦༽དཔེ་གཞིའི་ནུས་ཤུགས་མེད་པ་ཡིན་ན་ཀྷུན་གྱིས་གསར་བརྗེ་ཞེས་བརྗོད་པའི་སའི་གོ་ལའི་ཚན་རིག་ནང་གི་གཞི་རིམ་གྱི་རྨངས་གཞིའི་འགྱུར་བ་འདི་ལོ་བཅུ་ཕྲག་ཁ་ཤས་སྔ་རོལ་དུ་བྱུང་བར་འགྱུར་བའང་སྲིད།